Un accident a avut loc sâmbătă seara pe Drumul Județean 102 R, în comuna Călugăreni. Șapte persoane au fost implicate, iar unul dintre pasageri, o femeie de 44 de ani, și-a pierdut viața.
Potrivit IPJ Prahova, un șofer în vârstă de 25 de ani, în timp ce conducea un autoturism, ar fi intrat în coliziune cu un alt autoturism, condus de un tânăr de 26 de ani.
În urma producerii accidentului a rezultat, din păcate, decesul unei femei de 44 de ani și vătămarea corporala a conducătorului auto de 26 de ani și a unei femei de de 51 de ani.
Conducătorii auto au fost testați cu aparatul etilotest, valoarea indicată fiind de 0,00 mg/l alcool pur în aerul expirat.
Cercetările sunt continuate de polițiști în vederea stabilirii tuturor împrejurărilor în care s-a produs evenimentul rutier, în cadrul unui dosar penal deschis sub aspectul săvârșirii infracțiunii de ucidere din culpă și respectiv vătămare corporală din culpă.